ปรึกษาค่ะ เรื่องเลิกปั๊มนม เลิกปั๊มมาได้10วันค่ะ ก่อนหน้านี้คัดตึงธรรมดา ไม่ปวดค่ะ พอวันที่10มีอาการเจ็บราวนมด้านข้างใต้รักแร้ข้างขวาค่ะ ไม่ปวดทั้งเต้านะคะ คลำดูมีก้อน2จุดค่ะ คลำเจอใต้นมข้างล่างลานนมแถวๆหัวนมลานนมค่ะ น่าจะเป็นก้อนน้ำนมที่ยังแห้งไม่สนิทหรือท่อน้ำนมได้ไหมคะ เวลาจับหรือคลำดูจะมีนมซึมมานิดๆค่ะ หรือเป็นแบบนี้เสี่ยงอันตรายไหมคะ
repostสวัสดีค่ะ อาการปวดบวม คลำได้ก้อนที่เต้านมนั้น หากให้นมบุตรอยู่ อาจเป็นเรื่องของเต้านมคัดตึง หรือมีการอักเสบของต่อมน้ำนมและท่อน้ำนม (ฝีที่เต้านม)ได้มากที่สุด ซึ่งสัมพันธ์กับการให้นมบุตร คืออาจไม่ได้บีบน้ำนมออกอย่างต่อเนื่อง ทำให้มีน้ำนมคั่งอยู่การวินิจฉัยอื่นๆที่เป็นไปได้เช่นเป็นถุงน้ำในเต้านม อาจเป็นก้อนเดียวหรือเป็นกลุ่มก็ได้ มักจะคลำได้ค่อนช้างนิ่ม กลิ้งไปมาได้เล็กน้อย หรือเป็นก้อนเนื้องอก มีหลายชนิด เช่น ก้อนไขมัน ก้อนเนื้องอก lactating adenoma ซึ่งเป็นก้อนเนื้องอกที่อาจพบในหญิงตั้งครรภ์และหญิงหลังคลอดที่ให้นมลูก มักจะคลำได้แข็งกว่าก้อนถุงน้ำทั่วไป ขยับได้เล็กน้อย หรือก้อนเนื้อร้าย แต่พบได้น้อยค่ะแนะนำพบแพทย์เพื่อตรวจร่างกายเพิ่มเติมและรักษาตามสาเหตุ ถ้าเป็นเรื่องเต้านมคัดตึงจากการให้นมบุตรควรบีบนมทุก 3 ชั่วโมงเป็นอย่างน้อย ถ้ามีเรื่องการติดเชื้อร่วมด้วยอาจต้องได้ยาฆ่าเชือหรือกรีดระบายหนองค่ะ